钦定古今图书集成/明伦汇编/闺媛典/第096卷 > 皇清二 > 韩茂椿妻贾氏
## 钦定古今图书集成/明伦汇编/闺媛典/第096卷 > 皇清二 > 韩茂椿妻贾氏

按《济南府志》：“贾氏，淄川儒生士鹏女，吏科给事韩源长子茂椿妻。丁亥之乱，氏掖姑胡氏伏匿蒿藋中，被获，榜之楚甚。贾曰：‘请杀我，勿惊我老姑也’。贼操刀加其颈，无惧，卒释之。亡何，贼复驱胡与贾氏钤之一室。贾纫衣数重，告诸妇曰：‘吾死姑可全’。昧爽，贼又扶贾，贾大詈曰：‘何不速杀我’！握发伸颈触贼，遂遇害。时年” 四十四。事闻，建坊旌表。